Halliste ja Karksi kirikul seisavad ees remonditööd.  Halliste Anna ja Karksi Peetri kiriku remondi- ja renoveerimistööd võivad alata, sest saadi toetust Põllumajanduse Registrite ja Informatsiooni Ameti (PRIA) Leader-meetme raames.  Karksi vallast aitas kirikuõpetaja Kalle Gastonil  projekti kirjutada seda tööd hästi tundev Dmitri Orav. Kalle Gaston küll imestas veidi, et selles kontekstis käsitletakse kirikut lihtsalt kui üht mittetulundusühingut.  Omafinantseeringu osakaal on 10%, mille Halliste puhul katab kogudus ja Karksi kiriku eest vald. 185 000 krooni kulub Karksi kiriku akende renoveerimiseks ja 165 000 krooni Halliste kiriku katuse osaliseks remondiks.  Raha makstakse välja alles tööde lõppedes dokumentatsiooni alusel. Seni tuleb võtta pangast laenu või leida mõni  teine lahendus.